钦定古今图书集成/明伦汇编/氏族典/第197卷 > 《廖用贤尚友录》 > 乔基
## 钦定古今图书集成/明伦汇编/氏族典/第197卷 > 《廖用贤尚友录》 > 乔基

按《扬州府志》：“基，江都人。世袭扬州卫指挥佥事，中武
科。性孝友，精骑射，膂力绝人。累官京营参将，以病归。
嘉靖间，倭寇通州，当道就家起之，屡著战功，俘斩甚
众。授苏松参将，以抗直中流言，罢归。及倭再寇通州，
复起基率众御之，大败贼于狼山下。寻病卒。”